مطبوعات وايي کېنېډې ته په رسیدو د آسیه بي بي د نهو کلونو مشکلات ختم شول
د آسیه بي بي وکیل سیف الملوک دي گارډین سره د خبرو اترو په وخت وویل دا ډیره د خوشحالۍ ورځ ده چې آسیه بي بي د پاکستان نه په خیر ووتله. هغه وویل چې د آسیه بي بي په مقدمه کې یقیناً چې انصاف وشو
واشنگټن — په مطبوعاتو د پاکستانۍ مېرمن آسیه بي بي د کېنېډې ته د رسیدو خبر په لویو سرخطونو کې خپور کړی دی. په دغو مطبوعاتو کې د برطانيي مشهور اخبار دي کارډین رپورټ ته د وي او ای ډیوه خبریال مختار خلیل کتنه کړې ده او دا "پریس ریویو" ورړاندې کوي. د شورو، چهارشنبې، په ورځ دي گارډین خپله گڼه کې د آسیه بي بي په اړه خپل رپورټ کې لیکي چې عیسايي مذهب منونکي آسیه بي بي د پاکستان څخه کېنېډې ته رسیدلې ده. آسیه بي بي په داسې حال کې پاکستان پرېښودی چې د پاکستان سپریم کورټ د هغې خلاف د مذهب د سپکاوۍ مقدمه خارج او د زندان څخه یې د هغې د ازادۍ امر وکړو. د آسیه بي بي په اړه دي گارډین اخبار په اسلام آباد کې نماینده شاه میر بلوچ په خپل رپورټ کې لیکلي چې عیسايي مېرمن ته د لاهور هايي کورټ د پېغمبر اسلام د سپکاوي په مقدمه کې د مرگ سزا د زیلي عدالت فیصله پرځای ساتلې وه. خو سپریم کورټ کې د هغې د اپیل د تاریخ پورې هغې اته کاله په هغه قیدخانه کې تېر کړل چې د مرگ سزایافته قیدیان ساتل کیږي. خو تېر کال سپریم کورټ د آسیه بي بي اپیل منظور کړو او د هغې د ازادۍ امر یې وکړو. د آسیه بي بي وکیل ویلي هغه کېنېډې ته رسېدلې ده او د خپل خاوند او بچو سره یوځای شوې ده. رپورټونه وايي کېنېډې آسیه بي بي او د هغې کورنۍ ته سیاسي پناه ورکړې ده. د آسیه بي بي وکیل سیف الملوک دي گارډین سره د خبرو اترو په وخت وویل دا ډیره د خوشحالۍ ورځ ده چې آسیه بي بي د پاکستان نه په خیر ووتله. هغه وویل چې د آسیه بي بي په مقدمه کې یقیناً چې انصاف وشو. گارډین لیکي چې د آسیه بي بي کېنېډې ته په رسېدو دا د عذاب نه د ډک هغه ازمېښت نه هم ووته چې دا پکې نهه کاله وړاندې د خپلو مزدورانو په مشکوک الزام په سبب پرته وه. د آسیه بي بي د واقعې په ټس کې د پنجاب پخوانی گورنر سلمان تاثیر او د کم شمېره فرقو پخوانی وزیر شهباز بهټي هم قتل کړی شوې دي. د سپریم کورټ په امر د بري کېدو وروسته حکومت د تحفظ په خاطر اسیه بي بي په نامعلومه ځای کې ساتلې وه. تندروه مذهبي ډلو د آسیه بي بي د بري کېدو خلاف په گرد پاکستان کې د تشدد نه ډکې مظاهرې کړې وې. په ډغو ډلو کې تحریک لبېک پاکستان هم شامل و او دا مطالبه یې نیولې وه چې د مذهب د سپکاوي په قانون دې په سختۍ عمل کېږي. حکومت اخېر دوی سره تحریري لوظنامه وکړه چې سپریم کورټ به د اسیه بې بي په هکله فیصله باندې نظر ثاني کوي خو سپریم کورټ د نظر ثانۍ نه پس هم د آسیه بي بي د بري کولو خپله فیصله په ځای وساتله.